**LĒMUMS**

LIEPĀJĀ

|  |  |
| --- | --- |
| 2021.gada 20.maijā |  Nr.203/6(prot. Nr.6, 14.§) |

Par lokālplānojuma, kas groza Liepājas pilsētas

teritorijas plānojumu zemesagbaliem Labraga ielā 11

un Talsu ielā 4, Liepājā, un saistošo noteikumu

apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 88.1.apakšpunktu un 91.punktu, ņemot vērā Liepājas pilsētas domes 2019.gada 19.decembra lēmumu Nr.534 “Par lokālplānojuma, kas groza Liepājas pilsētas teritorijas plānojumu zemesgabaliem Labraga ielā 11 un Talsu ielā 4, Liepājā, izstrādes uzsākšanu, darba uzdevuma apstiprināšanu” un 2021.gada 21.janvāra lēmumu Nr.27/1 “Par lokālplānojuma redakcijas nodošanu publiskajai apspriešanai un institūciju atzinumu saņemšanai”, sabiedrības ar ierobežotu atbildību “Grupa93” 2021.gada 29.aprīļa iesniegumu Nr.21/48 “Par lokālplānojuma Labraga ielā 11 un Talsu ielā 4, Liepājā, iesniegšanu apstiprināšanai” un izskatot Liepājas pilsētas domes pastāvīgās Pilsētas attīstības komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Apstiprināt lokālplānojumu, kas groza Liepājas pilsētas teritorijas plānojumu zemesgabaliem Labraga ielā 11 un Talsu ielā 4, Liepājā, turpmāk - Lokālplānojums (pielikumā).

2. Apstiprināt Liepājas pilsētas domes 2021.gada 20.maija saistošos noteikumus Nr.7 “Par lokālplānojuma, kas groza Liepājas pilsētas teritorijas plānojumu zemesgabaliem Labraga ielā 11 un Talsu ielā 4, Liepājā, apstiprināšanu”.

3. Uzdot Lokālplānojuma izstrādes vadītājam Uģim Kauguram:

3.1. piecu darba dienu laikā pēc šī lēmuma spēkā stāšanās, ievietot lēmumu par lokālplānojuma apstiprināšanu Liepājas pilsētas pašvaldības tīmekļa vietnē un Teritorijas attīstības plānošanas informācijas sistēmā;

3.2. divu nedēļu laikā publicēt paziņojumu par saistošo noteikumu pieņemšanu oficiālajā izdevumā “Latvijas Vēstnesis”, vietējā laikrakstā “Kurzemes vārds”, Liepājas pilsētas pašvaldības tīmekļa vietnē un Teritorijas attīstības plānošanas informācijas sistēmā;

3.3. divu nedēļu laikā apstiprināto Lokālplānojumu un saistošos noteikumus ievietot Liepājas pilsētas pašvaldības tīmekļa vietnē.

4. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Attīstības pārvaldei, Finanšu pārvaldei, Liepājas pilsētas būvvaldei, Nekustamā īpašuma pārvaldei, Vides aizsardzības un reģionālās attīstības ministrijai, SIA “Grupa93”  |